Надзея Ясьмінска

**Надзея Ясмінска**, сапр.: *Надзея Карэліна* (нар. , Менск) — беларуская пісьменьніца, драматург. Піша на расейскай і беларускай мовах для дзяцей.

## Жыцьцяпіс
Закончыла Беларускі дзяржаўны эканамічны ўнівэрсытэт па спэцыяльнасьці «Маркетынг». Пасьля магістратуры выкладала розныя аспэкты рэклямы ў БДЭУ.

## Творчасьць
У 2006 годзе напісала першую п’есу-казку «У адну навагоднюю ноч». П’еса стала ляўрэатам адкрытага рэспубліканскага конкурсу драматургічных твораў для дзяцей і падлеткаў «Дзіцячы сьвет такі багаты» (2006) і была апублікавана ў зборніку «Малеча гном» (2007). Першай асобнай кніжкай пісьменьніцы стаў зборнік фэнтэзі-вершаў «Зялёныя песьні Эрмінтыі», выпушчаны беларускім выдавецтвам «Галіяфы» ў 2012 годзе.

У 2015 годзе ў выдавецтве «Галіяфы» выйшаў зборнік казак для дзяцей «Сем ружаў» — другая кніга з цыклю «Хронікі густога лесу». Кніга стала ўладальніцай прэстыжнай літаратурнай «Прэміі Цёткі» ў 2016 годзе — за лепшы тэкст для дзяцей і падлеткаў і за лепшае мастацкае афармленьне (мастак — Кацярына Дубовік).

Апавяданьні і казкі пісьменьніцы публікаваліся ў часопісах «Цветные строчки», «Вокзал», «Микролит», «Дошкольное образование».

## Бібліяграфія
* «Зелёные песни Эрминтии» (выд. «Галіяфы», Менск, 2012) — фэнтэзі-вершы
* «Рыцарь с чистым именем» (выд. «Галіяфы», Менск, 2013)
* «Книгармония» (выд. «Более другое», Санкт-Пецярбург, 2013)
* «Ежедневник лёгкой жизни» (выд. «Питер», Санкт-Пецярбург, 2016)
* «Сем ружаў» (выд. «Галіяфы», Мінск, 2015). У 2016 годзе кніга была ўзнагароджаная прэміяй Цёткі адразу ў дзьвюх намінацыях.
* «Бусинки и капли» (выд. «Более другое», Санкт-Пецярбург, 2016)
* «Восковой волшебник» (выд. «Чатыры чвэрці», Мінск, 2017)
* «Заклинатель единорогов» (выд. «Аквилегия-М», Масква, 2018). У міжнародным конкурсе «Новая дзіцячая кніга» ўсерасійскага выдавецтва «РОСМЭН» рукапіс «Заклінальнік адзінарогаў» атрымаў узнагароду чытацкага галасавання.
* «Чаму Меша не мае хаты» (выд. «Кнігазбор», Менск, 2018)
* «Хранитель чародеев» (выд. «Аквилегия-М», Масква, 2018)
* «Косматое сердце» (выд. «Аквилегия-М», Масква, 2018)
* «Дом цікаўных казак» (выд. «Галіяфы», Менск, 2018)
* «Пацеркі і кроплі» (выд. «Янушкевіч», Менск, 2018)
* «Море в чемодане» (выд. «Чатыры чвэрці», Менск, 2019)
* «Восковой волшебник» (выд. «Аквилегия-М», Масква, 2019 — перавыданне)
* «Чароўныя ніткі пані Яніны» (выд. «Чатыры чвэрці», Менск, 2020)
* «Сподачак для цмока» (выд. «Кнігазбор», Менск, 2020)
* «Почему у Меши нет дома?» (выдавецкі дом «Городец», Масква, 2020)
* «Мурмузік. Казка пра незвычайнага коціка» (выд. «Чатыры чвэрці», Менск, 2021)
* «Круглыя казкі» (зборнік казак). Маст. М. Вярцейка. Менск : Тэхналогія, 2022. — 30 с.
* «Снегурумі» (выд. «Попурри», Менск, 2023)

### У зборніках
* «Вітражнае акенца» (апавяданьне) // «Мінск назаўжды. Зборнік» (выд. «Янушкевіч», Менск, 2018)

### П’есы
* «В одну новогоднюю ночь» — п’еса ў трох дзеях. Ляўрэат адкрытага рэспубліканскага конкурсу драматургічных твораў для дзяцей і падлеткаў «Дзіцячы сьвет такі багаты» (2006). Апублікаваная ў зборніку п’ес «Малеча гном» і пастаўленая Камерным драматычным тэатрам Менску ў 2015 пад назвай «Тайна новогодней ночи, или Похититель снов».

## Крыніцы

Катэгорыя:Нарадзіліся ў Менску
Катэгорыя:Літаратары, вядомыя пад псэўданімамі
Катэгорыя:Беларускія дзіцячыя літаратары
Катэгорыя:Беларускія драматургі
Катэгорыя:Беларускія літаратаркі
Катэгорыя:Ляўрэаты прэміі Цёткі